Document ID: 32005D0828

ODLOČBA KOMISIJE
z dne 23. novembra 2005
o spremembi Odločbe 2005/393/ES glede območij z omejitvami zaradi bolezni modrikastega jezika v Španiji
(notificirano pod dokumentarno številko K(2005) 4481)
(Besedilo velja za EGP)
(2005/828/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1) in zlasti člena 8(2)(d), člena 8(3) ter tretjega odstavka člena 19 Direktive,
ob upoštevanju naslednjega:
(1)
Direktiva 2000/75/ES določa pravila za obvladovanje in ukrepe za boj zoper bolezen modrikastega jezika v Skupnosti, vključno z določitvijo okuženih in ogroženih območij in prepovedjo premikov živali z navedenih območij.
(2)
Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2) določa razmejitev globalnih geografskih območij, kjer morajo države članice vzpostaviti okužena in ogrožena območja („območja z omejitvami“) zaradi bolezni modrikastega jezika.
(3)
Španija je obvestila Komisijo, da so odkrili širjenje virusa na številnih obrobnih območjih območij z omejitvami, ki se nanaša na serotip 4.
(4)
Zato je treba ob upoštevanju razpoložljivih podatkov o prenašalcu bolezni in razvoju njegove sezonske aktivnosti razširiti območja z omejitvami.
(5)
Odločbo 2005/393/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi I k Odločbi 2005/393/ES se del za navedeno območje E za Španijo nadomesti z:
„Španija:
-
Province Cádiz, Málaga, Sevilla, Huelva, Córdoba, Cáceres, Badajoz.
-
Provinca Jaen (comarcas Jaen in Andujar).
-
Provinca Toledo (comarcas Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos in Juncos).
-
Provinca Avila (comarcas Arenas de San Pedro, Candelada, Cebreros, Las Navas del Marques, Navaluenga in Sotillo de la Adrada).
-
Provinca Ciudad Real (comarcas Almadén, Almodóvar del Campo, Ciudad Real, Horcajo de los Montes, Malagón, Manzanares in Piedrabuena).
-
Provinca Salamanca (comarcas Bejar, Ciudad Rodrigo in Sequeros).
-
Provinca Madrid (comarcas Aranjuez, El Escorial, Grinon, Navalcarnero in San Martin de Valdeiglesias).“.
Člen 2
Ta odločba se uporablja od 29. novembra 2005.
Člen 3
Ta odločba je naslovljena na države članice.
V Bruslju, 23. novembra 2005

Labels: 0
3
18
6